Kadunud sokid

"Kadunud sokid" on 2023. aasta veebruaris esilinastunud Eesti animafilm. See on viies film animakogumikust "Kaka, kevad ja teised", mis tehtud Andrus Kivirähki lasteraamatute "Kaka ja kevad", "Karneval ja kartulisalat" ning "Tont ja Facebook" ainetel.Oskar Lehemaa: kunagi ei tea, milline lugu ajus mahlad liikuma paneb. kultuur.err.ee, 10.02.2023.

 Filmist 
Peategelaseks on 6-aastane Pille, kes ronib voodi alla isa sokke otsima ning eksib ära hämmastavas pappkastidest pungil fantaasiamaailmas. Ta leiab sokid vanemate voodi alt, kuid avastab, et sokid on vahepeal munenud ühe väikese karvase muna! Nüüd peab Pille kaitsma sokkide voodialust pesa, et robottolmuimeja Robotto, perekass Peekon ja oma sokke taga igatsev Isa ei segaks armsa sokimuna haudumist.

Kristel Tõldsepp: "Filmi tegemisel kasutati esmakordselt faasivahetusega animatsiooni (replacement animation). Kuigi tegemist on nukufilmiga, siis nägude liikumine on nukkudel hästi sujuv. Peategelasel Pillel on küll üks pea, aga nägusid oli üle 200. Neid vahetati nuku küljes pidevalt, et luua sujuv animatsioon. "Kadunud sokkide" tegelaste näod tehti faaside kaupa eraldi ja prinditi 3D-printeriga välja, aga nad tulid printerist hallide plönnidena. Seetõttu tuli näod veel ükshaaval ära värvida-kujundada kuni tedretähnideni ... see oli päris suur töö!"Lummava Eesti animafilmi tegemisel toodeti 3D-printeriga sadu näoilmeid. kultuur.postimees.ee, 15. veebruar 2023. 

Oskar Lehemaa Schlingeli filmifestivali auhinnast: ""Kadunud sokid" oli sealsele publikule tõesti korda läinud, nii žürii kui ka publik kiitsid meie võttemeeskonna tublit tööd. Eriti palju elevust tekitasid filmi nimitegelased – väikesed villased soki-nukud. Publik sai nendega lähemalt tutvuda ja paljud tegid nendega ka selfiesid, nii et meie kollased sokid on nüüd nii mõnegi Chemnitzi filmisõbra pildialbumis."Kogupere nukufilm "Kadunud sokid" kogub festivalidel auhindu. EFI, 06.10.2023.

 Festivalid, osalemine, auhinnad 
 Auhind, SCHLINGEL - International Film Festival for Children and Young Audiences (Chemnitz, Saksamaa) 2023; Lühifilmide võistlusprogramm: peaauhind 
 Auhind, Pimedate Ööde filmifestival (PÖFF) Shorts (Tallinn, Tartu) 2023; Peapreemia
 Auhind, Souli lastefilmide festival 2023, animatsiooniprogrammi peapreemia   
 Nominatsioon, Neitsi Maali - Eesti Filmiajakirjanike Ühingu aasta filmi auhind 2023 
 Nominatsioon, Hollywood Music In Media Awards 2023, Best Original Score - Short Film (Animated)"Kadunud sokid". IMDb.
 Preemia, Portugali festival Monstra 2024, publikupreemia  
 Preemia, Portugali festival PLAY 2024, publikupreemia
 Preemia, Chicago rahvusvaheline lastefilmide festival 2024, publikupreemia
 Preemia, Belgia filmifestival Filem´King 2024, publikupreemiaAnimafilm "Kadunud sokid" nopib rahvusvahelistelt festivalidelt preemiaid. kroonika.delfi.ee, 20.03.2024.

 Viited 

 Välislingid 
"Kadunud sokid". Videoklipp.
"Kadunud sokid". IMDb.
Kogupere nukufilm "Kadunud sokid" kogub festivalidel auhindu. Eesti Filmi Instituut, 6. oktoober 2023.
Animafilm "Kadunud sokid" nopib rahvusvahelistelt festivalidelt preemiaid. Kroonika, 20. märts 2024.

Kategooria:2023. aasta filmid
Kategooria:Eesti animafilmid